Samuel Golomb

Samuel Golomb (sündinud 17. jaanuaril 1957) on Eesti haridus- ja kultuuritegelane, ajakirjanik ja toimetaja.Rein Sikk "Samuel Golomb: Ma ei ärka igal hommikul, huulil sõna “holokaust”!" Maaleht, 26. märts 2013

Golomb lõpetas 1973. aastal Rakvere 2. Keskkooli, 1981. aastal Moskva Riikliku Kultuuriinstituudi kultuuri- ja haridustöö korraldamise erialal.

Ta on töötanud Rakvere teatris lavatöölisena ja abikoosseisu näitlejana, Tapa Raudteelaste Kultuurimajas kunstilise juhina ning Vinni Näidissovhoostehnikumis klubi juhatajana. Samuti on ta olnud Rakvere kutsekeskkooli, Rakvere õhtukeskkooli ja Aaspere Põhikooli õpetaja ning Aaspere Põhikooli direktor.

2009. aasta sügisel oli ta lühikest aega Tallinna Juudi kooli direktor.Tallinn vabastas Samuel Golombi juudi kooli direktori kohalt, Virumaa Teataja, 4. november 2009

Golomb on vabakutseline ajakirjanik, meelelahutusürituste korraldaja, tseremooniate läbiviija, reklaamikonsultant ning päeva- ja õhtujuht. Ta on olnud valla- ja linnalehtede toimetaja Tapal, Tartus, Kiviõlis, Kundas, Lüganusel ja Mäetagusel ning tõlgib eesti-vene/vene-eesti tõlkesuunal. 

Isiklikku
Samuel Golomb on isa poolt eestlane, tema ema oli Läti juut, kes tuli Eestisse 1930. aastail. Tal on Eesti kodakondsus ja ta on saanud venekeelse hariduse.

Golomb on filatelist ja filateelia populariseerija. Tal on kaks poega ja üks tütar.

Viited

Välislingid
 Rein Sikk "Samuel Golomb: Ma ei ärka igal hommikul, huulil sõna “holokaust”!" Maaleht, 26. märts 2013
 Video: Globaalsest ökoloogiast filateelia keeles

Kategooria:Eesti ajakirjanikud
Kategooria:Eesti koolijuhid
Kategooria:Eesti õpetajad
Kategooria:Eesti filatelistid
Kategooria:Eesti toimetajad
Kategooria:Sündinud 1957